CELEX: 62013TN0091
Language: mt
Date: 2013-02-14 00:00:00
Title: Kawża T-91/13: Rikors ippreżentat fl- 14 ta’ Frar 2013 — LG Electronics vs Il-Kummissjoni

13.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 108/34
            
         Rikors ippreżentat fl-14 ta’ Frar 2013 — LG Electronics vs Il-Kummissjoni
   (Kawża T-91/13)
   2013/C 108/83
   Lingwa tal-kawża: l-Ingliż
   
      Partijiet
   
   
      Rikorrenti: LG Electronics, Inc. (Seul, il-Korea t’Isfel) (rappreżentanti: G. van Gerven u T. Franchoo, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla, kompletament jew parzjalment, l-Artikoli 1.1(d) u 1.2(g), l-Artikoli 2.1(d) u 2.1(e) u l-Artikoli 2.2(d) u 2.2(e) tad-Deċiżjoni tal-Kummissjoni Ewropea C(2012) 8839 finali, tal-5 ta’ Diċembru 2012, fil-Każ COMP/39.437 — Tubi għall-iskrinijiet tat-televiżjoni u tal-kompjuter, sa fejn jikkonċernaw lir-rikorrenti; u/jew
            
         
               —
            
            
               tnaqqas il-multi imposti fuq ir-rikorrenti fl-Artikoli 2.1(d) u 2.1(e) u fl-Artikoli 2.2(d) u 2.2(e) tad-deċiżjoni kkontestata;
            
         
               —
            
            
               tordna lill-konvenuta tbati l-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tmien motivi.
   
               (1)
            
            
               L-ewwel motiv huwa bbażat fuq ksur tad-drittijiet tad-difiża tar-rikorrenti (ksur ta’ rekwiżit proċedurali sostanzjali), sa fejn LG Philips Displays (iktar ’il quddiem “LPD”) ma kinitx inkluża fil-proċeduri bħala konvenuta.
               Motivi insostenn tal-annullament (parzjali) tal-Artikoli 1 u 2 tad-deċiżjoni kkontestata skont l-Artikolu 263 TFUE u tat-tnaqqis korrispondenti tal-multi imposti fuq ir-rikorrenti skont l-Artikolu 261 TFUE:
            
         
               (2)
            
            
               It-tieni motiv huwa bbażat fuq ksur tal-Artikolu 101 TFUE u tal-Artikolu 23.2 tar-Regolament (KE) Nru 1/2003 (1), fuq ksur tal-prinċipju ta’ responsabbiltà personali, u fuq żball manifest ta’ evalwazzjoni, sa fejn ir-rikorrenti nżammet responsabbli għal ksur imwettaq minn LPD.
            
         
               (3)
            
            
               It-tielet motiv huwa bbażat fuq ksur tal-Artikolu 25 tar-Regolament (KE) Nru 1/2003, sa fejn id-deċiżjoni kkontestata żżomm lir-rikorrenti responsabbli għal aġir li jippreċedi l-1 ta’ Lulju 2001.
            
         
               (4)
            
            
               Ir-raba’ motiv huwa bbażat fuq ksur tal-Artikolu 101 TFUE u tal-Artikolu 23.2 tar-Regolament (KE) Nru 1/2003, fuq ksur tal-Artikolu 296 TFUE, u fuq ksur tal-prinċipju ta’ ugwaljanza fit-trattament, sa fejn id-deċiżjoni kkontestata tinkludi l-bejgħ dirett fiż-ŻEE permezz ta’ prodotti pproċessati fil-kalkolu tal-multa imposta fuq ir-rikorrenti.
            
         
               (5)
            
            
               Il-ħames motiv huwa bbażat fuq ksur tal-Artikolu 101 TFUE u tal-Artikolu 23.2 tar-Regolament (KE) Nru 1/2003, fuq ksur tal-prinċipju ta’ responsabbiltà personali, fuq żball manifest ta’ evalwazzjoni u fuq ksur tad-drittijiet tad-difiża tar-rikorenti, sa fejn id-deċiżjoni kkontestata żżomm lir-rikorrenti responsabbli għall-multa bbażata fuq il-bejgħ dirett fiż-ŻEE permezz ta’ prodotti pproċessati magħmul minn Philips.
            
         
               (6)
            
            
               Is-sitt motiv huwa bbażat fuq ksur tal-Artikolu 296 TFUE, fuq żball manifest ta’ evalwazzjoni u fuq ksur tal-prinċipji ta’ ugwaljanza fit-trattament u ta’ amministrazzjoni tajba, sa fejn id-deċiżjoni kkontestata (i) ma tipprovdix raġunijiet suffiċjenti għalfejn il-bejgħ dirett fiż-ŻEE permezz ta’ prodotti pproċessati ma kienx inkluż fir-rigward ta’ Samsung, u/jew (ii) tinkludi jew teskludi dan il-bejgħ b’mod arbitrarju b’tali mod li toħloq nuqqas ta’ ugwaljanza fit-trattament bejn ir-rikorrenti u Samsung.
            
         
               (7)
            
            
               Is-seba’ motiv huwa bbażat fuq ksur tal-Artikolu 101 TFUE, tal-Artikolu 23.2 tar-Regolament (KE) Nru 1/2003 u tal-prinċipji ta’ ugwaljanza fit-trattament u ta’ amministrazzjoni tajba, sa fejn (i) id-deċiżjoni kkontestata ma hijiex indirizzata lil LPD jew lis-sussidjarji ta’ LPD li pparteċipaw fil-ksur filwaqt li impriża konġunta kienet indirizzata flimkien mal-kumpanniji parent tagħha, u (ii) il-kumpanniji parent l-oħra fl-istess sitwazzjoni bħar-rikorrenti ma kinux indirizzati mid-deċiżjoni kkontestata.
               Motiv ibbażat fuq il-ġurisdizzjoni sħiħa tal-Qorti tal-Ġustizzja skont l-Artikolu 261 TFUE u l-Artikolu 31 tar-Regolament (KE) Nru 1/2003:
            
         
               (8)
            
            
               It-tmien motiv jitlob lill-Qorti tal-Ġustizzja teżerċita l-ġurisdizzjoni sħiħa tagħha sabiex tnaqqas il-multa tar-rikorrenti minħabba li hija eċċessiva u sproporzjonata.
            
         
      (1)  Regolament tal-Kunsill (KE) Nru 1/2003, tas-16 ta’ Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205).